
BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege privind aprobarea Ordonanţei de Urgenţă a Guvernului nr. 22/2012 pentru modificarea şi completarea Ordonanţei Guvernului nr. 99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr. 1454/2004 pentru aprobarea criteriilor de implantare a structurilor de vânzare cu amănuntul cu suprafaţă mare şi definirea tipologiei structurilor de vânzare, transmisă cu adresa PLx. 323 din 24 septembrie 2012.

În raport de obiectul şi conţinutul său, proiectul de lege face parte din categoria legilor ordinare.

În conformitate cu prevederile art. 75 din Constituţia României, republicată, Camera Deputaţilor este Cameră decizională.

PREŞEDINTE,

IULIAN IANCU

Parlamentul României

Camera Deputaţilor

COMISIA PENTRU INDUSTRII ŞI SERVICII

Bucureşti 17.04.2013

Nr. 23/199/2012


R A P O R T

asupra proiectului de Lege privind aprobarea Ordonanţei de urgenţă a Guvernului nr.22/2012 pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amănuntul cu suprafaţă mare şi definirea tipologiei structurilor de vânzare


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.22/2012 pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amănuntul cu suprafaţă mare şi definirea tipologiei structurilor de vânzare, transmis cu adresa PLx. 323 din 24 septembrie 2012, înregistrată la comisie sub nr. 23/199 din 25 septembrie 2012. 

Consiliul Legislativ, cu adresa nr. 445/06.06.2012, a avizat favorabil proiectul de ordonanţă de urgenţă cu observaţii şi propuneri.

Senatul, în şedinţa din data de 17 septembrie 2012, a adoptat proiectul de lege.


Comisia juridică, de disciplină şi imunităţi, cu avizul nr. PLx. 323/2012 a avizat favorabil proiectul de lege, comisia pentru administraţie publică, amenajarea teritoriului  şi echilibru ecologic cu avizul nr. 26/248 din 02.10.2012 a avizat favorabil proiectul de lege.


Proiectul de lege are ca obiect de reglementare modificarea şi completarea Ordonanţei Guvernului  nr. 99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amănuntul cu suprafaţă mare şi definirea tipologiei structurilor de vânzare.

Astfel, prezentul proiect elimină aspecte neconforme cu norme obligatorii ale Uniunii Europene în aşa fel încât să se asigure respectarea prevederilor comunitare privind interzicerea aplicării de teste economice care constau în condiţionarea acordării autorizaţiei de dovada existenţei unor nevoi economice sau a unor cereri din partea pieţei, precum şi interzicerea intervenţiei directe sau indirecte a operatorilor concurenţi, inclusiv în cadrul organismelor consultative în procedura de acordare a autorizaţiilor sau în procesul de adoptare a altor decizii ale autorităţilor competente.

În acest sens, Ordonanţa Guvernului nr. 99/2000 se completeză cu definiţiile parcului comercial, supermagazinului şi hipermagazinului. Totodată, prin modificarea art. 15 al Ordonanţei şi prin abrogarea Hotărârii Guvernului nr. 1454/2004, rolul Comisiei socio-economice de examinare şi avizare a implantării structurilor de vânzare cu amănuntul cu suprafaţă mare formată şi din reprezentanţi ai camerelor de comerţ şi industrie, reprezentanţi ai asociaţiilor profesionale, patronale şi mediului de afaceri sau reprezentanţi ai agenţilor economici, este preluat de Comisia tehnică de amenajare a teritoriului şi urbanism, care funcţioneză potrivit Legii nr. 350/2001 privind amenajarea teritoriului şi urbanism.

Abrogarea Hotărârii Guvernului nr. 1454/2004 va contribui şi la îndeplinirea obiectivelor privind diminuarea numărului de avize necesar realizării unei investiţii şi va simplifica procedurile de avizare în domeniul urbanismului.

Membrii Comisiei pentru industrii şi servicii au examinat proiectul de lege în şedinţa comisiei din data de 16 aprilie 2013.

La sedinţa comisiei a participat ca invitat, din partea Ministerului Dezvoltării Regionale şi Administraţiei Publice, doamna director Ginavar Anca.


În urma dezbaterilor, membrii comisiei au hotărât, în unanimitate să propună plenului Camerei Deputaţilor, adoptarea proiectului de lege cu amendamente admise şi amendamente respinse, prezentate în anexele 1 şi 2, care fac parte integrantă din prezentul raport.

La lucrările comisiei au fost prezenţi un număr de 28 de deputaţi din totalul de 30 de deputaţi , membrii ai comisiei.


În raport de obiectul şi conţinutul său, proiectul de lege face parte din categoria legilor ordinare.

În conformitate cu prevederile art. 75 din Constituţia României, republicată, Camera decizională pentru acest proiect de lege este Camera Deputaţilor.

Anexa nr.1

A M E N D A M E N T E    A D M I S E

la proiectului de Lege privind aprobarea Ordonanţei de urgenţă a Guvernului nr.22/2012 pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amânuntul cu suprafaţă mare şi definirea tipologiei structurilor de vânzare

	Nr.

crt.
	Text OUG nr.22/2012
	Text adoptat de Senat
	Amendamente admise/autor
	Motivaţia susţinerii

	0
	1
	2
	3
	4

	1.
	
	Titlul Legii

LEGE 

privind aprobarea Ordonanţei de urgenţă a Guvernului nr.22/2012 pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amânuntul cu suprafaţă mare şi definirea tipologiei structurilor de vânzare


	
	

	2.
	
	Articol unic. – Se aprobă Ordonanţa de urgenţă a Guvernului nr.22 din 6 iunie 2012 pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii    Guvernului   nr.  1454/2004 
 pentru aprobarea criteriilor de implantare a  structurilor de vânzare cu 


	Articol unic. – Se aprobă Ordonanţa de urgenţă a Guvernului nr.22 din 6 iunie 2012 pentru modificarea şi completarea Ordonanţei Guvernului nr. 99/2000 privind comercializarea produselor şi   serviciilor   de   piaţă   şi 
	


	0
	1
	2
	3
	4

	
	
	amânuntul cu suprafaţă mare şi definirea tipologiei structurilor de vânzare, publicată în Monitorul Oficial al României, Partea I, nr.381 din 7 iunie 2012.


	pentru abrogarea Hotărârii    Guvernului   nr.  1.454/2004 pentru aprobarea criteriilor de implantare a structurilor de vânzare cu amânuntul cu suprafaţă mare şi definirea tipologiei structurilor de vânzare, publicată în Monitorul Oficial al României, Partea I, nr. 381 din 7 iunie 2012, cu următoarele modificări şi completări:

	

	3. 
	Titlul Ordonanţei

ORDONANŢĂ DE URGENŢĂ pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amânuntul cu suprafaţă mare şi definirea tipologiei structurilor de vânzare

	
	
	

	4. 
	Art.I. – Ordonanţa Guvernului nr.99/2000 privind comercializarea produselor şi serviciilor de piaţă, republicată în Monitorul Oficial al României, Partea I, nr.603 din 31 august 2007, cu modificările şi completările ulterioare, se modifică şi se completează după cum urmează:


	
	
	

	5. 
	
	
	1. La articolul I, înaintea punctului 1 se introduce un nou punct, cu următorul cuprins: 
„- La articolul 4, litera e) se modifică şi va avea următorul cuprins:

«e) comerţ de tip cash and carrv/formă de comerţ cu autoservire pe bază de legitimaţie de acces – activitatea desfăşurată de comercianţii care vând mărfuri prin sistemul de autoservire către persoane juridice, persoane fizice autorizate, asociaţii familiare autorizate conform legii şi persoane fizice înregistrate în baza de date a vânzătorului, în scopul revânzării şi/sau prelucrării, precum şi al utilizării acestora ca produse consumabile, păstrând regimul diferenţiat de preţ tip en -gross/en - detail.>>”

Comisia pentru Industrii şi Servicii
	În concordanţă cu activităţile de comerţ desfăşurate de magazinele en – gross şi en – detail din Comunitatea Europeană.

	6. 
	1. La articolul 4, după litera p) se introduc trei litere noi, lit.q) – s), cu următorul cuprins:

„q) parc comercial - perimetru ce grupează două sau mai multe clădiri cu destinaţia de structuri de vânzare cu suprafeţe medii ori mari, în care se desfăşoară activităţi de comercializare cu amănuntul de produse, servicii de piaţă şi de alimentaţie publică, ce utilizează o infrastructură comună, inclusiv spaţii de parcare şi circulaţie comune, precum şi utilităţi adecvate. Suprafaţa unui parc comercial este rezultată din suma suprafeţelor construite a clădirilor cu destinaţia de structuri de vânzare cu suprafeţe medii sau mari care fac parte din acesta, la care se adaugă suprafeţele spaţiilor de parcare şi circulaţie comune, precum şi suprafeţele celorlalte elemente de infrastructură comune;

r) supermagazin - structură de vânzare cu suprafaţă medie sau mare de până la 2.500 m2, utilizată pentru comerţ specializat ori nespecializat, care comercializează mărfuri alimentare şi/sau nealimentare, având drept caracteristici: autoservirea şi plata mărfurilor la casele de marcat amplasate la ieşire;

s) hipermagazin - structură de vânzare cu amănuntul, cu suprafaţa de peste 2.500 m2, utilizată pentru comerţ specializat şi/sau nespecializat, care comercializează mărfuri alimentare şi/sau nealimentare, având drept caracteristici: prezenţa tuturor raioanelor, inclusiv a celor cu vânzători, case de marcat amplasate la ieşirea din fluxul de autoservire, sector de alimentaţie publică reprezentat prin una sau mai multe săli de consumaţie, amplasarea în zonele periferice ale oraşului, în centrele comerciale ori în parcurile comerciale.”


	
	2. La articolul I punctul 1, litera r) a articolului 4 va avea următorul cuprins:

„r) supermagazin - structură de vânzare cu suprafaţă medie sau mare între 1.000 m2 şi 2.500 m2, utilizată pentru comerţ specializat ori nespecializat, care comercializează mărfuri alimentare şi/sau nealimentare, având drept caracteristici autoservirea şi plata mărfurilor la casele de marcat amplasate la ieşire;”

Dep. Iulian Iancu - PSD

Dep. Eduard Stelian Martin - PSD


	Formulare necesară pentru mai multă rigoare. Formularea anterioară stabilea numai o limită maximă, dar nu şi o limită minimă pentru această categorie de structură de vânzare. 



	7. 
	2. Articolul 15 se modifică şi va avea următorul cuprins:

“Art.15. - 350/2001În vederea avizării amplasării structurilor de vânzare cu suprafaţă mare, Comisia tehnică de amenajare a teritoriului şi urbanism, constituită potrivit Legii nr. privind amenajarea teritoriului şi urbanismul, cu modificările şi completările ulterioare, va fundamenta din punct de vedere tehnic emiterea avizului arhitectului-şef pentru documentaţiile de amenajare a teritoriului şi urbanism, ţinând seama de reglementările în vigoare privind amenajarea teritoriului şi urbanismul, precum şi de următoarele criterii cu privire la impactul urbanistic al amplasării în raport cu dezvoltarea urbană durabilă şi integrată a localităţii:

a) încadrarea în planurile de urbanism general şi zonal;

b) suprafaţa adecvată a terenului de amplasament, condiţiile de ocupare şi utilizare;

c) încadrarea plastic-volumetrică în caracterul zonei;

d) accesibilitatea şi impactul traficului generat şi atras asupra circulaţiei generale şi asupra transportului public: căi de acces public şi de deservire, categorii de vehicule, parcaje, circulaţie pietonală;

e) racordurile şi solicitările de capacităţi şi servicii pentru reţele tehnico-edilitare;

f) suprafeţele şi utilităţile suplimentare, necesare unei eventuale extinderi;

g) accesul consumatorilor, direct şi prin intermediul reţelelor de transport;

h) compatibilitatea funcţională cu structura urbană existentă.”


	
	3. La articolul I punctul 2, articolul 15 va avea următorul cuprins: 

„Art. 15. - În vederea avizării amplasării structurilor de vânzare cu suprafaţă mare, Comisia tehnică de amenajare a teritoriului şi urbanism, constituită potrivit Legii nr.350/2001 privind amenajarea teritoriului şi urbanismul, cu modificările şi completările ulterioare, va fundamenta din punct de vedere tehnic emiterea avizului arhitectului-şef pentru documentaţiile de amenajare a teritoriului şi urbanism, ţinând seama de reglementările în vigoare privind amenajarea teritoriului şi urbanismul, precum şi de următoarele criterii cu privire la impactul urbanistic al amplasării în raport cu dezvoltarea urbană durabilă şi integrată a localităţii:

a) compatibilitatea funcţională cu reglementările cuprinse în planurile de urbanism general şi zonal în vigoare; 
b) asigurarea de către dezvoltator a suprafeţei adecvate a terenului de amplasament şi a condiţiilor de ocupare şi utilizare; 
c) armonizarea plastic-volumetrică şi arhitecturală cu  caracterul zonei; 
d) asigurarea de către dezvoltator a accesibilităţii, a căilor de acces public  şi de deservire, a parcajelor, a circulaţiei pietonale, a   accesului consumatorilor, direct şi prin intermediul reţelelor de transport; 

e) impactul acceptabil al traficului generat şi atras asupra circulaţiei 

generale şi asupra transportului public;

 f) asigurarea de către dezvoltator a racordurilor şi solicitărilor de capacităţi şi servicii pentru reţele tehnico-edilitare astfel încât să nu genereze disfuncţii ale infrastructurii urbane; 

g) în cazul parcurilor comerciale şi a hipermagazinelor, amplasarea în afara zonelor construite protejate, constituite conform legii, sau a zonelor de protecţie a monumentelor şi siturilor istorice.”

Dep. Iulian Iancu  - PSD

Dep. Eduard Stelian Martin - PSD
	Amendamentul răspunde nevoii de a oferi atât autorităţilor locale cât şi investitorilor şi cetăţenilor un cadru mai riguros de aplicare a legii care să stabilească criterii de dezvoltare urbană durabilă şi integrată. Formularea vine în completarea prevederilor iniţiale, subliniind obligaţiile dezvoltatorilor şi criteriile de sustenabilitate urbanistică ce trebuie avute în vedere la acceptarea unor astfel de funcţiuni în localităţi, pentru asigurarea echilibrului între interesul public, creştere economica, dezvoltare durabilă.

Formulare necesară având în vedere obligaţiile asumate de România prin semnarea documentelor internaţionale cu privire la protejarea patrimoniului istoric. 



	8. 
	Art.II. – Procedurile de avizare a amplasării structurilor de vânzare cu amănuntul cu suprafaţă mare, aflate în curs de desfăşurare la Comisia socioeconomică de examinare şi avizare a implantării structurilor de vânzare cu amănuntul cu suprafaţă mare, la data intrării în vigoare a prezentei ordonanţe, se vor soluţiona în condiţiile actului normativ în vigoare la data la care au început.

	
	
	

	9. 
	Art.III. – La data intrării în vigoare a prezentei ordonanţe de urgenţă se abrogă Hotărârea Guvernului nr.1454/2004 pentru aprobarea criteriilor de implantare a structurilor de vânzare cu amănuntul cu suprafaţă mare şi definirea tipologiei structurilor de vânzare, publicată în Monitorul Oficial al României, Partea I, nr.854 din 17 septembrie 2004.

	
	
	


Anexa nr.2

A M E N D A M E N T E    R E S P I N S E 

la proiectului de Lege privind aprobarea Ordonanţei de urgenţă a Guvernului nr.22/2012 pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă şi pentru abrogarea Hotărârii Guvernului nr.1454/2004 pentru aprobarea criteriilor de implantare a structurilor de vânzare cu amânuntul cu suprafaţă mare şi definirea tipologiei structurilor de vânzare

	Nr.

crt.
	Text OUG 22/2012
	Text adoptat de senat
	Amendamente respinse/autorul
	Motivaţia susţinerii/ motivaţia respingerii
	Cameră decizională

	0
	1
	2
	3
	4
	5

	1
	
	
	1. La articolul 4, se modifică literele q şi s, şi vor avea următorul cuprins:

q) parc comercial - perimetru ce grupează două sau mai multe clădiri cu destinaţia de structuri de vânzare cu suprafeţe medii ori mari, în care se desfăşoară activităţi de comercializare cu amănuntul de produse, servicii de piaţă şi de alimentaţie publică, ce utilizează o infrastructură comună, inclusiv spaţii de parcare şi circulaţie comune, precum şi utilităţi adecvate, cu amplasare obligatorie la limita exterioară a oraşului/municipiului. Suprafaţa unui parc comercial este rezultată din suma suprafeţelor construite a clădirilor cu destinaţia de structuri de vânzare cu suprafeţe medii sau mari care fac parte din acesta, la care se adaugă suprafeţele spaţiilor de parcare şi circulaţie comune, precum şi suprafeţele celorlalte elemente de infrastructură comune;

r) supermagazin - structură de vânzare cu suprafaţă medie sau mare de până la 2.500 m2, utilizată pentru comerţ specializat ori nespecializat, care comercializează mărfuri alimentare şi/sau nealimentare, având drept caracteristici: autoservirea şi plata mărfurilor la casele de marcat amplasate la ieşire;


	Motivaţia susţinerii: 

Eliminarea ambiguităţilor din lege şi eliminarea abuzurilor autorităţilor locale.

Motivaţia respingerii:

Formulare ambiguă şi neconformă cu actele normative în vigoare şi cu realitatea din teritoriu. În conformitate cu legislaţia în vigoare , teritoriul unităţilor administrativ teritoriale se împarte în intravilan   şi extravilan. 

În extravilan nu se permit decât construcţii relaţionate cu folosinţă agricolă. De asemenea, întrucat există multe UAT ce nu mai au teritoriu extravilan, fiind introdus în intravilan întregul teritoriu, prevederea capătă un sens discriminator, excluzând din stat posibilitatea unor localităţi să aibă astfel de structuri comerciale. 
	Camera Deputaţilor


	0
	1
	2
	3
	4
	5

	
	
	
	s) hipermagazin - structură de vânzare cu amănuntul, cu suprafaţa de peste 2.500 m2, utilizată pentru comerţ specializat şi/sau nespecializat, care comercializează mărfuri alimentare şi/sau nealimentare, având drept caracteristici: prezenţa tuturor raioanelor, inclusiv a celor cu vânzători, case de marcat amplasate la ieşirea din fluxul de autoservire, sector de alimentaţie publică reprezentat prin una sau mai multe săli de consumaţie, amplasarea obligatorie la limita exterioară a oraşului/municipiului.”

Dep. Mihai Tararache – PP-DD

Dep. Eduard Stelian Martin - PSD

Dep. Emil Niţă – PSD

Dep. Ion Diniţă – PC


	
	


RAPORTORI,



             IANCU IULIAN - PSD

MARTIN EDUARD STELIAN – PSD

NITĂ EMIL - PSD




DINIŢĂ ION – PC



TARARACHE MIHAI – PP-DD

            PREŞEDINTE,







SECRETAR,

          IULIAN IANCU






         ISTVÁN ANTAL

